Rick Perry og George W. Bush på Port Arthur Airport.

**James Richard «Rick» Perry** (født 4. mars 1950 i Paint Creek i Texas i USA) er en amerikansk republikansk politiker. Han var guvernør i delstaten Texas og var kandidat i den republikanske nominasjonen til det amerikanske presidentvalget i 2012. Han ble valgt til viseguvernør i 1998, og ble innsatt som guvernør 21. desember 2000, etter at den sittende guvernøren, George W. Bush, hadde blitt valgt til president. Perry ble gjenvalgt i 2002, 2006 og 2010. Han er den lengstsittende guvernøren i delstatens historie. Perry var USAs energiminister i Donald Trumps regjering[].

Familie, oppvekst og millitærtjeneste
-------------------------------------

Perry ble født og vokste opp i Paint Creek, like ved byen Abilene i Texas, og familien hans har bodd i staten siden før Texasrevolusjonen. Faren, en trofast demokrat, var rancheier, en bedrift sønnen fikk ta del i. Partiforskjellen mellom far og sønn i Perrys kjernefamilie er nærmest et symbol på at det geopolitiske landskapet i sørstatene og nordstatene i landet har krysset hverandre på 1900-tallet, en endring som fant sted under høyrebølgen og Ronald Reagans presidentskap tidlig på 80-tallet. Rick Perry er femtegenerasjons Texaner og hans herkomst er nesten utelukkende engelsk. Gjennom forfedrene har han arvet sterk religiøs tro og vekt på verdier, en lite unik amerikansk historie da et stort antall amerikanere er etterkommere av pilegrimene som søkte religiøs frihet. Perry er evangelikalist en retning innenfor kristendom. Flere konservative amerikanere, blant annet kongresskvinnen Kristi Noem, tilhører evangelikalisme.

Rick Perry tjenestegjorde i det amerikanske flyvåpenet fra 1972 til 1977, og deltok på flere oppdrag i land som Tsjad og Mali. Da han forlot United States Air Force i 1977 var han rangert som kaptein, og dro tilbake til hjemstedet for å entre bomullsindustrien med faren.

Guvernør i Texas
----------------

Han gjorde seg bemerket som guvernør i Texas et halvt år etter at han ble innsatt som guvernør. 17. juni 2001 la han ned veto mot 79 lovforslag fra delstatsforsamlingen, en handling som senere ble kalt «Father's Day Massacre». Dette var en allusjon til den kjente Valentinsdagsmassakeren, da Al Capones gjeng i 1929 massakrerte syv fiender i Chicago, Illinois, og begge hendelsene fikk stor nasjonal oppmerksomhet.

Perry har under hele sitt guvernørskap kjempet mot skatter og reguleringer fra USAs hovedstad, en kampsak delstatsadvokat Greg Abbott forsøker å fortsette. Guvernøren står ikke bare imot skattene de føderale myndighetene stadig øker på grunn av prinsippet om økonomisk frihet, men også fordi har stor tro på delstatenes autonomitet og rett til delvis selvstyre. Perry argumenterer for at de individuelle statene i USA kjenner sine lokalinnbyggere bedre enn den fjerne hovedstaden. Denne oppfatningen bunner fra den amerikanske individualismen, troen på at alle mennesker er ulike på forskjellige måter og friheten fra de øverste myndigetene. Dette greier han ut om i en av bøkene sine, "Fed Up! Vår kamp for å redde amerikanere fra Washington", som kom ut i 2010.

Under Rick Perry har befolkningen i Texas kunnet nyte en inntektsskatt på null prosent. Lave skatter, stor økonomisk frihet og minimale offentlige utgifter har gitt Texas den beste og mest sunne økonomien i nasjonen, samt et balansert budsjett. Staten har meget lav arbeidsledighet og mens USAs nasjonale økonomi under Barack Obama sliter med å friskmeldes har Texas skapt fler jobber enn resten av USAs stater til sammen. Perry har både addert arbeidsplasser i den private og den offentlige sektoren, herunder hovedsakelig i oljeindustrien. Med sin økonomiske suksess hadde han god grunn til å foreslå en 20 prosents flat føderal skatt i 2011, dette som et valgkampløfte for året etter..

Han stilte ikke til gjenvalg som guvernør i 2014, noe som åpnet opp for republikanere som Greg Abbott. Denne beslutningen kunne tolkes til at han hadde som hensikt å stille til den republikanske nominasjonen for Presidentvalget i USA 2016. Perry har stor støtte blant kristne i Texas. Han fokuserer sterkt på religion i sin kamp for presidentembetet, vil at staten skal kuttes maksimalt og statens inngripen skal være minimal.

Kritikk fra LHBT- og menneskerettighetsgrupper
----------------------------------------------

Perry har ved flere anledninger uttalt seg kritisk til normaliserte rettigheter for LHBT-personer. Kan kritiserte også Obama-administrasjonen for arbeidet for styrkede LHBT-rettigheter. Hans konservative holdninger mot likekjønnede ekteskap har plassert Perry på listen til en rekke menneskerettighetsorganisasjoner som en versting.

Presidentvalgkampen 2012 og 2016
--------------------------------

Da Rick Perry stilte til valg under den republikanske nominasjonen for presidentskapet var hans viktigste kampsak å senke skatter og å skape jobber. Til tross for at han hadde en særdeles god bakgrunn å spille på kom han ikke langt og ga seg etter Iowas primærvalg og etter et par uheldige uttalelser.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Rick-Perry, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 27. april 2014[Hentet fra Wikidata]
3. ↑   Davos 2014 Participant List, uttrykt i referansen som 1950[Hentet fra Wikidata]
4. ↑   Munzinger Personen, Munzinger IBA 00000028833, besøkt 9. oktober 2017[Hentet fra Wikidata]
5. ↑  Michael King (29. juni 2001): The Father's Day Massacre. *The Austin Chronicle*.
6. ↑  Lawrence Wright (29. august 2011): A Different Kind of Texan. *New Yorker*.
7. ↑  Greg Abbott Texas fight against the capiol Arkivert 3. desember 2013 hos Wayback Machine.
8. ↑  «Arkivert kopi». Arkivert fra originalen 24. oktober 2013. Besøkt 23. desember 2013.
9. ↑
10. ↑  Are Flaten Perrys framtid
11. ↑
12. ↑

Eksterne lenker
---------------

* (en) Offisielt nettsted Rediger på Wikidata

* (en) Rick Perry – kategori av bilder, video eller lyd på Commons Rediger på Wikidata

* (en) Rick Perry – galleri av bilder, video eller lyd på Commons Rediger på Wikidata
* (en) Rick Perry på Internet Movie Database Rediger på Wikidata

* (en) Rick Perry hos Rotten Tomatoes Rediger på Wikidata
* (en) Rick Perry på Twitter Rediger på Wikidata

* (en) Rick Perry på Twitter Rediger på Wikidata

* (en) Rick Perry på Facebook Rediger på Wikidata

* (en) Rick Perry på Instagram Rediger på Wikidata

* (en) Rick Perry på LinkedIn Rediger på Wikidata


|  |  |  |
| --- | --- | --- |
| Forgjenger:**George W. Bush** | **Texas' guvernør**(2000–) | Etterfølger:**Sittende** |

| * v
* d
* r
Medlemmer av Donald Trumps regjering |
| --- |
| Påtroppende president Trump | president Trump **·** visepresident Pence **·** utenriksminister Pompeo **·** finansminister Mnuchin **·** forsvarsminister Miller (fungerende) **·** justisminister Rosen (fungerende) **·** innenriksminister Bernhardt **·** jordbruksminister Perdue **·** handelsminister Ross **·** arbeidsminister Scalia **·** helse- og omsorgsminister Azar **·** bolig- og byutviklingsminister Carson **·** transportminister Chao **·** energiminister Brouillette **·** utdanningsminister **·** krigsveteranminister Wilkie **·** sikkerhetsminister Wolf (fungerende) | USAs flagg |

Portal: USA

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI **·** SUDOC **·** BBC Things **·** Munzinger (iba)
 |